
Орган Лемковского Союза. 


Редакция и адмимистрация в Крыниці. — Адрес 


Горана росиіожа півлблова гусяаћет 


Крыниңа, четверг лня 23. січня 1936. (10.) 


Рок 11. 


Выходит в каждый четверг. 


„Лемко” Крыница. 


Пренумерата в краю: 


грошей місяҹно, 
Ве квартально 


1"50 - полрочно, 
З зл. рочна. 


=, 9 


В Амер: 1 поп. рачно. 


В Чехоспавании* 
2 ков. міеоцие 1 кар попоачно, 
27 пп. воина. 
тт “ 
ТПькт оглятаттень. 
Пла ст^вона 100 эп. 1/, ета. 
>Ачы АЙ ъ=, 1/1 с-дроны 96 зп.. 
1 етеу ОП зп . ТАк стор. 1А эп. : 
оголоттене мапы за 1 мм. 20 гр. 
> теысті 90 го.. перед тенстом 
41 гр. При місячном и лолшом 
оголо теню значна знижка. 


Е Конто чекове Нр. 404.155. 
НН, 


ммыы—ыыжФыхэ——— 


Ў. 


просиме выровнати якнайскорше рахункы. 


„Лемка” на 1936-ый рок. 


При замовленях 10 календарей оплату 


почтову платит : редакция. 


ырен в ділі Убийства 
Л. 0. МАн. Перащжого 


В понеділок, дня 18. т. м. Суд Окружный 
в Варшав! оголосил вырок в ділі 12-ох чле- 
нов Организации Украинскых Националистов 
(О. У. Н.), виновников убийства министра 


Внутренных Діл, бл. п. ген. Бронислава Пє- 


рацкого. 
Суд признал всіх оскарженых выновныма 
во всіх точках оскарженя и засудил их на кару: 
1) за тото, же належали до О. У. Н. и 9) 
за помоч при доконаню убийства и вызна- 
чил им лучну кару. 
Сут засуджены : 
На кару смерти: Стефан Бандера, Нико- 
на анса 
лай Лебедь и Ярослав Карпынец. В виду 
оголошеной амнестии кару смерти замінено 
пожизненном вязницом. 
На кару пожизненной вязницы: 
они читера мениска 


Климышин и Богдан Пидгайный. 


На кару 15 літ вязницы и утрату прав на 


10 літ: Дария Гнатковска. 
е ааа 
На кару 19 літ вязницы и утрату прав на 
ананна наан ННН Иа инана 
10 літ: Иван Малюца, Роман Мыгаль и Ев- 
гений Качмарскый. 
На кару 8 літ вязницы и утрату прав на 
ту ——__ асанна чанана 
10 літ: Катарина Зарицка. 


На кару 7 літ вязницы и утрату прав на 


10 літ: Ярослав Рак и Яков Чорный. 


Николай 


По оголошеню выроку суд отчитал моты- 
вы и простанне основане выроку, в котром 
сконстантовано, же безпосередным убийцом 
Уст жиючий заграницом Григорий Мацейко. 
Был он однак лем сліпым орудєм преступ- 
пеня, котре сорганизовали и помогли выко- 
нати оскаржены с Бандером во главі. 


ом 

С фронту италиянско- 
абисынского 


Дожндюни утрудняют боеву акцию. 


Уж от перешло тыждня падат в цілой 
полночной части Абисынии великый дождж. 
Видно, начал ся там час весняных дожджей, 
котры барз рідко в том часі падают. 

Тым дожджом тішат ся сильно абисынскы 
газдове, котры надіют ся, же через тоты 
дожджи будут мати додатковы зборы, але 
иначе принимат тот дождж. италиянске 
воєнне начальство, котре уважат дождж 
за допуст Божий, котрый перешкаджат 
в предпринятю `якойнебудь боєвой акции. 

Положенє абисынской армии улучшило 
ся значно. Дожджы розмочили дорогы 
и зробили их нездатныма для чолгов и змо- 
торызованой армии, але для босых абисын- 
скых воєвников не творят жадной трудности. 
Отряды тых воєвников организуют напады 
на италиянскы войска и задают им значны 
шкоды на позыциях, чим приспорюют ита- 
нталиянскому начальству не мало клопоту. 
Штобы охоронити ся перед тыма небезпеч. 
ныма нападами, италиянскы летчикы мусят 
быти все на ногах, штобы по одержаню 
вістей о наближаючом ся абисынском отря- 


ді, стартовати безотложно и бомбардовати 
абисынскы отрялы. 


Але тото не дуже помагат, бо переважно 
перед прилетом аероплянев, абисьнцы 
счезают без сліда в знаном соб] терені, а 
до того бомбы газовы не выряджают страт, 
бо падаючи на розмоклый терен, або совсем 
не експльодуют, або выбухают так глубоко 
в болотах, же газ не може выдобыти ся 
на верх. 

одлоо сеат, 


в окресности міста Макалє положемє ита- 
лиянов Єст барз тяжке. Місто єст с трох 
сторон окружене абисынскыма силами 
и кто знає, ци италияны не будут мусіти 


цофати ся, штобы отділы войск италиян- 
скых, находячи ся в том місті, не отрізано 
от головных сил. На тот терен звернена 
Ест тепер увага обох воєючих сторон. 


На полудневом фронті, 
три 


где руководит италиянскыма силами ген. 
Грацияни, положенЕ италиянской?армии &ст 
также тяжке. Дошло там до килькох новых 
боев, в котрых початково италияны пере- 
могли абисынцов, але в результаті абисын- 
скы войска выперли италиянов с занятого 
нима терену. Віроятно тепер головну ак- 
цию воєнну”має ся переводити на фронті 
полудневом и там стягают тепер свои силы 
так италияны, як и абисынцы. \ 


Бунт против Совітов 
во вскодной Сыбирі, 


От килькох дней ціла всходна Сыбир от 
озера Байкальского аж до Владывостока 
єст опанована повстанчим рухом против со- 
вітской власти. 

Перший случай выразного бунту мал 
місце в околиці озера Байкальского, где 
тамтешны хлопы не выдали жаданого от них 
„депутата“ хлібного. 

До збунтованого округа выслано нарочну 
слідчу комисию ‘в асысті великого отділа 
тайной совітской полиции: ‘ 


Случай тот стал ся кличом до бунту, кот- 
рый скоро росширил ся на терен цілой 
всходной Сыбири. Як доносят газеты, 
в многых боях убито до тепер понад 500 люда. 

Вырокы смерти выдає ся масово и бун: 
товчиков не стрілят ся, але убиват при по- 
мочи труючого газу. 


. 


кым епископом, 


‚ чуваня_ для своей души мир, спокой”. 


‘ных богослуженях сшвают світскы 


нений и ва Заненвии: АА НЫ ла 

[ерков ци ионцевтова (417. 


Долго страдала. церков на Лемковщин! 
под украинскым напором. Владыкы за- 


были о том, што они поставлены пастырами, 


для цілой паствы греко-руского обряда 
и в послідных 40-ох літах начали постепен- 
но, але послідовательно церков украини- 
зовати. Населене Лемковщины ставило той 
украинизации ‹ найсильнійший отпор и для 
того перемыскы ’Владыкы не’ цофали ся 
перед ж®дныма средствами, штобы лем 
загнати людей до украинского кошара. 

До чого довела политыка в церкви, вс! 
знаме ` и дотепер. тото видиме. Народ, 
обуреный до глубины души всіма мытар- 
ствами украинской пропаганды, глядал 
выхода в переході до православия, в от- 
ступничестві от церкви и в основаню роз- 
личных сект. 

И долго треба было страдати, бороти ся, 
протестовати и просити покаль тоты, 
котры перед Богом и людьми за судьбу 
церкви отвічают, дознали ся и переконали ся 
што дальше так быти не може и высвобо- 
дили Лемковщину спод власти перемыского, 
украинского епископа и утворили с ней 
окрему администрацийну одыницу, устано- 
вляючи для ней Апостольского Админи: 
стратора. . 

Загал лемков отдохнул с чувством отра- 
ды. Надіял ся, што часы украинского на- 
сильства, нахальства и провокации минули 
и не вернут ся. Надіял ся, што церков 
отзыскат свой божественный облик, што 
стане ся том тихом пристаньом, в котрой 
наболівша и споневерана душа лемка буде 
могла успокоити ся, буде могла злучити ся 
с Богом и набрати сил до борбы о тяж- 
кый хліб насушный. . 

Але за ‘скоро понадіял. ся всього того 
наш лемко, бо поза. украинскым перемыс- 
котрого позбыл ся при 


Божой помочи, остали на :Лемковщині укра- 
инскы священникы. Тоты в ‘перший мо- 


мент по. отлученю от перемыского: епископ- 
ского престола притихли, однак оказало ся, 
што притихли лем прото, штобы сориєнто- 
вати ся, куда вітер віє, 

А надіяли ся нового вітра, бо ‘преця 
власть над духовенством греко-руского обря- 
да на Лемковщині обнял Апостольскый Ад- 
министратор Д-р Василий Масцюх, человік, 
котрого перед.назначенём поборювали всі 
украинскы партии й' газеты и котрый в пер- 
шом своєм пастырском посланю (сторона 16) 
сказал так: „Нын! мира, спокою у Вас най- 
дорозши мои краяне нема. Специяльною 


програмою мого діланя =ст так Вас Най- 
доросши мои ‘краяне повести, · щобы Вы 
осягнули для с для свой совісти, для свого по- 


Але дакотры украинскы єгомосці вже пере- 


стали чис̧лити ся с тым, што церков на 
Лемковщині мала стратити характер аги- 
тацийной трыбуны и начинают гуляти по ` 
давному. 


В послідных часах ‚доходят нас вісти, што 
в місті Сяноці, в килькох церквах ‘сяноцкого 
повіта, в Пантной и · Боднарці горлицкого 
повіта, горсткы росполитыкованых и сфана- 
тызованых авантурников при и по церков- 
политы- 
передовсем пісню: 
нам Украину 


чны гимны и пісні а 
„Боже .Єдыный великый 
спаси!” 


Тяжко выказати и ствердити, што отне“ 


„не заняла якого ясного и 


сительны украинскы Єгомосці сами накла: 
няют своих заушников до такой провокации 
руского лемковского загала, бо крук кру- 
кови ока не выдзьобат, а єгомосці засланя- 
ют ся тым, што они в том не виноваты, бо 
они не кажут тото співати Однак не за- 
бывайме о том, што священник ест госпо- 


‚ даром в церкви и має право в ділах бого- 


служебных и обрядовых давати порученя 
и заказы, котры вірны мусят пере- 
стерегати. 

В селах найвеце сукраинизованых ест 


ище по крайной мірі половина а и. веце 
руского населеня, Котре нияк не хоче 
слухати украинскых политычных гимнов, 
бо поперше ненавидит того, а по друге, 
хоче в церкви молити ся Богу а не по- 
литыковати. 

Співати в церкви можна лем такы мо- 
литвы, котры сут предписаны нашим ста- 
ринным богослужебным уставом, або такы, 
котры, припадают до души всім вірным, 
а не можна співати и змушати другых до 
слуханя такых пісень, котры подабают ся 
лем одной частині вірных, а дразнят и про- 
вокуют другых. Всякый може в церкви 
молити ся о тото, што лежит 5му на сердци, 
але по тихы, бо оден молит ся о здравё 
своих дітей, другый о упокой душ своих 
родных, третый молит ся за Русь, а ктоси 
за Украину, але если каждый с них схоче 
голосно молити ся. и співати свою молитву, 
то выйде с того такый заколот, што церков 


буде подобна не на дом Молитаьь а на 
дашто инше. 2 


Бо если одному ци пару провокаторам 
вольно днеска співати якуси молитву за 
Украину, то завтра могут співати „Мы гайда- 
макы”, позавтра „Р1зал тато сойку”, а тоты, 
котры не ‘хотят и чути о Украині, могут 
таксамо добре співати „Пора за Русь”. 


И ту мусят сказати своє слово тоты, 
котрым добро церкви лежит на сердци’ 
и котры сут поставлены пото, штобы за- 


вести лад в церковных ділах Лемковщины. 
И дивує нас, што власть церковна дотепер 
здецыдованого 
становиска, хоц знаме, што жалобы на тото 
провокацийне поведенё до Апостольской 
Администратуры давно внесены. 

Ци жде Апост, Администратура, 
народ сам начал боронити ся 
провокациом. | 

А оборона тота може выйти лем на шко- 
ду ділам церкви, бо, або рускы лемкы 
в отвіт на украинску провокацию начнут 
співати в церквах свои рускы патриотычны 
світскы пень або, не , хотячи оскверняти 
церкви и робити с ней :концертову салю, 
пойдут там, где дотепер утекали перед 
украинизациом церкви. 


о г С Е 


Велика рекляма 
дпя емиграцийной комедии, 


штобы 


В попередном числі нашой газеты Лемко 
помістили мы допись под назвом „Емигра- 
цийна комед::1”, в котрой описано всі „по- 
хожденя” наших емиграцийных агентов. 
Додатково доносиме нашим читателям, што 
в числ! 49. львовской газеты „Земля и Воля” 


с 29. грудня 1935. поміщено допись под 
тытулом „Организация селяньства Лем- 
кӧовщины”. | 

В дописи той доносят, што емиграцийны 
союзникы С. Дуркота недопущены „в послід- 
ном момент” на собранё Лемко-Союза 
собрали ся в другом місци и по выслуханю 
рефератов С. Дуркотаа Ю. Гальковича 
и Т. Пелячика рішили: 1) выслати привіт 
американскому Лемко-Союзу, а высказати 
порицане, то значит нагану, краєвому Лемко- 
союзу, бо єго николи не создавали селяне 
2) настоятӣ перед властями над затвердже- 
нЕМ кооператыва для справ емиграции в Сы- 
бир 3) требовати у властей назначеня до 
рускых сельскых школ рускых учителей. 


Для установленя правды мусиме зазначити 
по перше, што не в послідном моменті всім 
‘приклонникам емиграцийной акции сказано, 
што в собраню Лемко-союза участвовати 
не будут, лем упереджено ‘их о том пару 
дней скорте ище в Крынищ, с чого выхо- 
дит, што именно они хотіли заскочити Лем- 
косоюз своима демонстрацийныма внесенями 
на собраню, — по друге, што акцию о рус- 
кых учителей вел и веде Лемко-Союз от 
часу свого основаня не лем посредством 
ухваляня резолюций на случайных собранях, 
але через высылку делегаций до куратории 
и мемориялов заосмотренных сотнями под- 
писей с шлых понтов. 


Нас совсем не дивує, шго основателі 
емиграцийной комедии шлют поклон в сто- 
рону амерыканского Лемко-Союза, а нагану 
в сторону нашу, бо боячи ся откровенно 
поклонити ся Сталину и всім жидовскым ко- 
мисарам, мусят кланяти ся по крайной мірі 
тым, котры на американской землі удосто- 
или ся лизати лапу Литвинову; и не дивує 
нас, што не знают они, кто основал кра- 
=вый Лемко-Союз, бо их до того мы свідомо 
не приглашали и не допустили. = 


Нас дивує лем тото, щто „Земля и Воля” 
так сквапливо печатат привіты для амеры- 
канского Лемко-Союза и „порицаня” для 
краєвого Лемко-Союза, бо не так ‚ давно 
секретар О-ства им. М. Качковского во 
Львові и перший заступник предсідателя 
Р. С. О. Симеон Цебрынскый выступил явно 
и рішительно против амерыканскому Лемко- 
Союзу и єго руководителям на общом 
Собраню членов Р. С. О. отбытом дня 95. 
грудня 1934. р.,, а цілый львовскый штаб 
годил ся с єго. словами. 'Присутны на том 
собраню „емиграцийны агенты” не мали 
смілости спротивити ся словам Цебрынского 
в очи, але за то по, повороті на Лемков- 
щину\ скликали собранё до Поворозника 
и там назвали лювску газету „Землю и Во- 
лю“ за газету не служачу интересам нашого 
народа, а под адресом г-на Цебрынского 
взнесли оклик: „ганьба!” 

В роқ погодивше тот сам львовскый штаб 
Ре. печатати своим органам слова 


признательности амерыканскому Лемко-Со-. 


юзу и слова наганы для краєго Лемко-Со- 
юза. Доправды цікава и непонятна для нає 
послдовательность. 


х . 25 7 


Сміхотворный само- 
обман. 


Попало нам в рукы случайно число 43. 
газеты „Украинский Бескид”, в котрой на 
начальном місци напечатана статя под ты- 
тулом „Сумни роковины”. | 

Содержанє статі таке: День 14. листопада 
найсумнійший в украинской истории, бо 
сего дня подняли украинцы бунт против 


ан 
бех 


Ч. 3. (87). 


власной Украинской Державы Гетманской 
а „Гетьмана всей Украины, Павла Скоропад- 
ского проголосили ворогом народу” и завда- 
ли смертный удар украинской державности, 
котра по словам истории, написаной профе- 
сором Дорошенком, бывшим министром той 
украинской державы, была так могуча, што 
вже в першом року свого существованя 
мала мати по проєктованому буджету в до: 
ході пят милиярдов, триста чотырдесят шест 
милионов семсот тридцет пят тысяч карбо- 
ванцов, а карбованец вартостьом ровнал ся 
двом швайцарскым франкам. И таку дер- 
жаву провалили сами украинцы, бо Влади- 
мір Винниченко змовил ся с большевиками, 
втягнул в „здрадницьку акцию” несвідому 
патриотычну украинску молодеж и подняли 
„национальне повстання” а конец был та- 
кый, што володаром Украины стал больше- 
вик Раковскый. 

Автор с роспуком питат: „де булиби укра- 
їнці ныні по сімнайцятьох роках, колибы 
Українська Гетманська Держава ло нині 
удержалась?” 


Прочитавши всьо тото в „Украинском 
Бескиді” мимоволі застанавляме ся над тым, 
ци пишут тото люды о дітинячой фантазии, 
котры не знаючи стану річи, несвідомо 
фантазуют, ци вытравны блягеры, котры 
свідомо баламутят загал своих читателей, 

Всім, котры были дорослыма людьми 
в 1917. р. и котры хоц кус безсторонно 
слідили за событями, знане Ест таке: 

Коли власть в Росии `захватили больше- 
викы, начали вести в Брест-литовском пе- 
реговоры с Германиом ‘и Австриом над 
заключеньем сеператного мира. 

И на том брестлитовском конвентиклю на 
приказ побідоносной над большевиками 
Германии и Австрии порішено утворити 
самостоятельну украинску державу. 

Понеже утворенс той украинской держа- 
вы не было выслідом народной вол! и на- 
родных змагань, лем выслдом волі герман- 
‚ ского и австрийского империялизма, длятого 
' згоры знало ся, што тота сотворена н!мца- 
ми „Самостийна украина” буде мала лем 
назву самостоятельной державы, а в дійст- 
ности буде німецком кольониом. 

Двояку ціль мали німцы на найблиз- 
шой меті, творячи „самостийну Украину” а то 
политычну, штобы ослабити большевиков 
и господарчу, штобы из той „Самостийной 
Украины” черпати сокы для примераючого 
голодом німецкого великана. А штобы той 
німецкой кольонии не надавати такого обли- 
ка, як мали всі німецкы передвоєнны 
кольонии афрыканскы и штобы не ставяти 
во глвві той новой Ёкольонии губернатора 
німца, бо преця діяло ся всьо тото на бёчах 
Европы, длятого назначили німцы для той 
кольонии гетмана и то не шваба, лем 
Павла Скоропадского, а тот, забавивши ся 
в володара державы, поименовал собі ми- 
нистров, понятно лем такых, на котрых 
згодили ся німцы. 

И начала ся смішна а заразом и никчем- 
на забава. 

Гетман Павло Скоропадскый со своима 


министрами печатал цілы стырты карбо- 
ванцов и гривен, укладал буджеты для ці- 
лой Украины, выдавал манифесты и уни- 


верзалы, а німцы и австрийцы обсіли цілу 
Украину своима дивизиями, котры досягли 
аж до Ростова нДону и вывозили с цілой 
занятой области до Германии и Австрии 
всьо, што лем дало ся забрати. 

Так под охороном німецкых багнетов 
существовала тота „Украинска Гемнанска 


\ 


ЛЕМКО 


Держава несполна шлый рок, бе до листо- 
пада 1918. р. 

Пнше „добродій” Дорошенко, а за ним 
повтарят „Украинский Бескид”, якы то буд- 


жеты укладали собі украинскы министры 
и яку вартость мал мати карбованец в су- 


поставленю с швайцарскым франком, але 
ани словом не згадуют о том, што и тота 
вартость карбованца и всі тоты буджеты 
были лем на папері — всьо тото было лем 
проєктоване, было мріом, котра ся ани 
в сотной части не сполнила. Карбованец 
николи не мал жадной вартости и на теры- 
тории той Украинской Гетманской Державы 
народ дальше торговал и принимал заплату 
лем давныма рублями. 

В послідных днях паздерника 1918. с гу- 
ком начал ся валити войсковый фронт 
Австрии и Германии так на западі, як и на 
Балканах, в Германии возникла революция, 


а Австрия зразу розлетіла ся протягом двох- 
трох дней. 
Понятна річ, што німецкы и австрийскы 


дывизии, котры стояли на землях Кыєва 
и Полтавы и подперали трон ясне-вель- 
можного пана гетмана, заворушили ся и на- 
чали промышлятн не над судьбом гетмана 
и Украинской Гетманской . Державы, а над 
тым, як бы с цілыма головами выйти 
с краю, котрый дотепер рабовали. 

Тож упадок той славной Украинской Гет- 
манской Державы пришол сам собом, бо 
с хвильом, коли німцы и австрийцы начали 
паковати свои торнистры, то уж счезла 
тота сила, котра создала и держала тоту 
нибыто державу. И аж в хвилі, коли нім- 
цы и австрийцы перестали интересовати ся 
том державом, выползли Винниченко, Се- 
меи Петлюра, Шаповал и инши. Они устра- 
нили ясне-вельможного гетмана с $го ми- 
нистрами и сами утворили так звану Ды- 
ректорию, до котрой вошли Винниченко, 
Петлюра и Швец. Они подняли власть, 
котра лежала посеред дорогы, котру никто 
не охранял, бо не было ани полиции ани 
войска, заняли пусте опорожнене по німцах 
и австрийцах місце длятого, бо не было 
никого иншого, котрый хотіл бы полакоми- 
ти ся на обнятЕ власти. 


Так адже панове спод гетманско-бескид- 
ского прапора, тота ваша держава упала 
не наслідком бунту со стороны самых 
украинцов, лем упала сама от себе як па- 
дат всьо, што не має якойси опоры и ви- 
сит в воздусі, упала длятого, што німцы, 
котры ю утворили мусіли отойти. 


а у аай 


Для бурсы = Горлицах. 


В дальшом тягу пришли с помочом на- 
шой бурсі в Горлицах пожертвованями 
в провиянтах и грошах слідуючи села: 

1). Гвозпянка, пов. Ряшев —15.23 зл. а то: 


о. Я. Мирович — 2 зл. по 1 зл.: И Коваль 
и Г. Сас; по 50 гр.: М. Чурчак, И. Радзыняк 
И. Чурчак, В. Чурчак и С. Радзыняк; решта 
дробны даткы. 

2). Усте Руске пов. 
г. Ромця — 12.50 зл., 


горлицкого, збор 
а то: по 2 зл.: Т. 
Войтович, В. Гумецкый, и В. Вислоцкый; 
по / зл: И. Ромцьо и В. Вахновскый; по 
50 гр.: В. Малецкый, О. Ромцьо, В. Прусак, 
М. Пупчак, А. Ковальчик. Н. Криницкый, 
Гр. Гамбаль, Анна Рогоц (Климковка) и И. 
Лабуда (Блихнарка). 

3). Квятонь, пов. Горлицы, чит. им. М. 
К. — 2 фуры дров. Привезли г. В. Прусак 
и г. М. Салый. 


©р.78:_ 


4). Перегримка, пов. Ясле (другый раз) — 
фуру картофель (ок. 10 м.) и горох. Отста- 
вил до Горлиц о. сов. М. Мышковскый. 


5). Вапенне, пов- Горлицы — 2 фуры 
дров. Збором занимали ся: П. Колтко, О. 


Пыж, Гр. Присташ, С. Бубняк, 
М. Прокопчак и П. Пыж. 

6). Петро Дутка. заст. войта с Лося — 1/; 
сяга дров. 

7). Анна Евусяк, Лосє — 14 сяга ‘дров. 

Выділ бурсы складат свою глубоку и сер- 
дечну благодарность так жертводателян 
як и организаторам зборов. „Бог запяать” 
вам вшиткым. 


а привезли: 


Выділ Общества 
Руска Бурса 
в Горлицах. 


Комуникат 


Заряджена декретом с дня 14. листопада 
1935. Дн. 3. Р. П. Ч. 82. поз. 504. обнижка 
коморного в домах, подлягаючих законови 
о охороні льокаторов належит ся уж с силы 
самого декрета и не Єст зависима от згоды 
властителя дому. 

По · отчисленю от плаченого за місяц 
листопад 1935. основного коморного 15°, 
взглядно 10°\, належит так обнижене комор- 
не вплатити або безпосередно, або, Если 
бы админстрация недвижимости не хотіла 
приняти коморне, присылати почтом. 

В случаях спору в ділі высоты комормого 
покликаны сут до выданя рішеня суды. 


Староста: 
Д-р Лах. 


Зміна приписов о выданю карт 
роверовых, 


Повітове Староство повідомлят, же в най- 
близшом часі змінят ся основно приписы 
о выданю роверовых карт и тоты приписы 
будут обовязоваты от .1. квітня 1936 р. 

В звязи с тым, особам, котры мают важ- 
ны карты роверовы на 1935 рок, не буде 
ся выдавати карты на 1936 и карты рове- 
ровы с 1935-го будут уважаны яко важны 
до 31. марта 1936 р. 

Понеже новы приписы о выдаваню рове- 
ровых карт введут значны льготы для ма- 
ючих роверы, прото лежит в интерес! посі- 
даючих роверы и не маючих роверовых 
карт на 1935 р. вздержати ся с ужитєм ро- 
веров до ЗЇ. марта 1936 р. 

В случаю жаданя будут выдаваны карты 
роверовы до дня 31. марта 1986., с тым, же 
особы, котры достанут тоты карты, не по- 
несут новых выдатхов в звязи с уживанём 
роверов до конца 1936 року, по появленю 
ся нового зарядженя. 

Новый Санч, дня 7. січня 1936. 


Староста: 
Д-р Лах. 


Б Сар 


ПОМ!ЩАЙТЕ 


оголошеня 
В ГАЗЕТ! „ЛЕМКО” 


УТУ, ГС ПТУ АБОРТА 
у 2 41 


Што чути в світі. 


Парыж: Францускый амбасадор в Бер- 
лині сказал німецкому секретарови стану 
Бильову, же обсадженє німецкым войском 
терытории Надренс̧кой Франция буде ува- 
жати за нарушенє` льокарненского укладу 
и выдаст отвітны зарядженя воєнны. 


Москва: Литвинов має скликати до Москвы 


сЧзд всіх амбасадоров и послов. совітскых 
с держав найважнійших для заграничной 
политыкы совітс̧кой. Причином скликаня 
такого сїзда мают быти трудности на мед- 
женароднем терені в звязи с нефортунном 
формом пропаганды Коминтерна заграницом. 

Литвинов хоче такым способом запро- 
тестовати против сыстемі приміняной 
Коминтерном, а в першой мірі против Ды- 
митрову. 


Кырвавы розрухы комунистычны в По- 
лудневой Амерыці. Недавно доносили мы 
о здавленю кырвавой революции в Бразы- 
лии, котру як .ся пак оказало — выкликали 
комунисты. 


Также донесили мы ө сорваню отношень 
медже републиком ` Уругвай и Совітами. 
Посол совітскый в Уругваю на жаданє 
уругвайского правительства мусіл выіхати 
с Уругваю, бо доказано, же с Уругваю вы- 
ходили всякы указаня относячи ся до ко- 


мунистычной діятельности в Полудневой 
Амерыці. 
Тепер дошло зас до кырвавых розрухов 


в Аргентыні, где штрайкуючи горникы 
и роботникы дали послух комунистычным 
агитаторам м порвали ся до борбы с поли- 
циом и войском. В кырвавых боях згынуло 
понад 50 людей, а перешло 200 было тяжко 
раненых. 


Также в републиці Венезуели дошло до 
кырвавых розрухов, выкликаных комуниста- 
ми. В шлом краю выбухли штрайкы, доко- 
нано численных нападов на поізды и роз- 
рывано желзны дорогы. В звязи с тым 
^ переведено много ревизий и арестов. 
Публичне мнінє= домагат ся ликвидаций 
комунистычных партий и 
заряджень правительства. Завязала ся там 
также патриотычна организация, котра на 
власну руку поборює комунистычных агита- 
торов. Нововыбраный презыдент Вене- 
зуелі оголосил стан воєнный, заказуючи 
розрухову пропаганду под угрозом кары 
смерти або тяжкой вязницы. 

Всяди звертают увагу, же штрайкуючи 
в висше вычисленых республиках мают 
велике число оружия, што свідчит, же ре- 
вольту приготовляно от давна с великым 
накладом гроша. Всі сут мніня, же фонды 
штрайковы и сумы на вооруженЕ роботни: 
ков дала централя комунистычна. 


В Калифорнии (Амерыка) в Сан Бернар- 
дино перебили перед килькома ‘днями най- 
долший на світі тунель. Тунель тот пере- 
били пото, штобы ним перепустити воду 
с рікы Кольорадо до безводной полудневой 
части Калифорнии. Тунель ст долгый 29 
км..и не має соб! ровного на світі. Най- 
долший желізничий тунель веде через гору 
Симпльон в Швайцарии має 19 км. долготы, 
другый через гору Готарда 14 км. и Монт- 


НИ АВ АСЕАН 
Газету выде м рацагу Комитет. За релакцис _гповідат! Гарас Громосяи, Тисо графия „Пржишлосць” в Крыниці. і 


рішительных. 


Сени 12 км. Роботы над мовым тунельом 
мают быти окончены до літа того року. 


В Фельзе-Чолька. на Венгрии завалила ся 
церков в час! богослуженя, коли в ней бы- 
ло полне людей, С треском завалила ся 
повала и серед людей повстал великый пе- 


релолох. Священнику удало ся успокоити 
людей, котры шмарили ся до дверей. Чо- 
тыры особы потолкли ся тяжко. Решта 


дознала легкых потолчень. 


В Уругвай, в місцевости Сан 


місце цікавый случай, котрый заинтересовал 
живо ученых. Именно в одной хвилі начал 
добывати ся с землі густый дым, котрый 
утворил велику хмару, а пак в місци, откаль 
выходил дым, отворила ся земля, котра бы- 
ла так розгріта, же всі рослины на про- 
странств! 100 метров с‘углили ся. 

Выслана на місце полиция ствердила тот 
факт, котрого причину старают ся выяснити 
учены. 


Рамон мал 


Во Франции переслала Француска Акаде- 


мия одному купцови 20000 франков нагоро- 
ды за 12-ту дітину. Не достал он однак тых 
грошей, бо зареквировал их податковый 
уряд за незаплачены податкы. Против тому 
внес купец рекурс, а коли и тото не по- 
могло, заскаржил податковый уряд до суду. 
Не знати, як закончит ся справа, але видно, 
же податковы уряды сут всяди одынаковы. 


Заручил ся 116 раз. В Амерыш ест но- 
вый рекорд. Рекорд тот добыл соб! торгө- 
вельный агент Мак Алистер, котрый зару- 
чил ся 116 раз. 

В часі своих подорожей робил знакомства 
Є дівчатами, заручал ся и вылуджал от них 
гроши. 116 раз удало ся єму тото, аж на- 
конец попал ся, прирекаючи супружество 
дівчині, котру уж раз ошукал. 

Алистер достал ся до ареста и втотчас 
зголосило ся аж 116 ошуканых ним невіст, 
котрых он сам не памятал. От ошуканых 
невіст вылудил он великы гроши. Найдено 
у него 14 милиона доляров. Алистера за- 
судили на б літ вязницы. р 


Трагедия бывшого полковника. В Сева- 
стополі мала місце печальна история. Жи- 


телям Севастополя был знаный 70-літный 
старец Норман, котрый ходил за прошеным 
хлібом. Недавно старзц вышол на улицу 
в мундурі полковника царской гвардии. 
Бракла єму лем шабля, вмісто котрой при- 
пял собі дідовскый костур. Череда дітей 
и старших окружила старца и бавила ся єго 
коштом. По хвилі появил ся полициянт, 
штобы росогнати толпу. 

Коли Норман увиділ полициянта, станул 
на смирно и зарапортовал: „Ваше вели- 
чество! Гвардейскый полк заявляє покор- 
нійше, што явил ся на парад под началь- 
ством с̧воєго полковника”. 

Не подлежало сомніню, што Норман 
єст ненормальный. Лікары орекли, што 
он $ст умственно хворый але безопасный 
для окруженя, Нормана отослано до дому, 
забрано єму лем мундур. Занято ся го 
минувшим и сконстантовано, же был он 
направду полковником гвардии и руководил 
полком, стационованым в Крымі и призна- 
ченым до боку цара в часі єго побыта 
“в Крымі \ 

Старец по утраті мундура попал в глубоку 
мелянхолию и не выходил с дому. Недавно 
в нападі шалу выскочил с окна третого 


поверха и убил ся на мсци. В затисненой 
єго руці найдено всі Его отличия. 


Ааа 


а иииииииииинииииинаных 
П ——————————_———— „еланнан 


ПОСМІЙМЕ СЯ! 


У лкара: Што ты іл днеска на обід? 
звідує ся лікар хлопа. | 

— Кусок мяса. 

— Ци со смаком? 

— Н, с капустом. 

В школі: Коли єст найлучша пора зры- 
вати овочи ? 


— Як пес увязаный. 
==. 


Г ПРАКТЫЧНЫЙ ЛЕШКО. 


— Мамо! мыш впала до горнца с моло- 
ком, але я уж тому зарадил. 

— Што, вышмарил-єс ю? 

— Ні, але-м впустил до молока кота. 


=) 


НИЦИ 
млннан 
КТО ХОЧЕ ЗАБЕЗПЕЧИТИ СЯ 
НА СТАРОСТЬ, АБО ЗЛОЖИТИ ДІТЯМ 
ПРИДАНЕ, НАЙ 


Заасекурує СЯ 


в Асек. Товаристві 


Мита и Крановско 


во ЛЬВОВІ 


В ЗИМІ ОТБУДЕ СЯ В КРЫНИЦІ СЕЛІ 
курс ткацкый 


Оплата за науку на курсі выносит 9 зл. 


Участникы курсу не достают поміщеня 
и удержаня. Курсанты мусят пригото- 
вити льняну, або волняну пряджу. Му- 


сят они обовязати ся перестергати 


рыгор школьный. 


Зголошеня принимат администрация 
газеты Лемко в Крыниці, 


Но н а неоеаооовоциеонетае онёо б інен аоооосёеаввот еей 


В неділю, дня 26. січня 1936 р. 
о год. 2. пополудни отбуде ся 
в Вапенном в дому Григория Присташа 


Обще Собране 
ЧЛЕНОВ ЧИТ. ИМ. М. КАЧКОВСКОГО, 


на котре выділ запрашат всіх ‘рускых 
интелигентов и людей с сусідных сел. 


Порядок собраня. 

1) Открытє собраня и выбор презыдии. 

2) Отчитанё протокола с послідного 
собраня. : 

8) Доклад касовый и с діятельности вы- 
діла и уділенє абсолютории уступа- 
ючому выділу. 

4) Выбор нового выділа. 

5) Принят новых членов. 

6) Внесеня членов. 


Выдіп чит. им. М. Качковского 


Секретар: Предсідатель: 
К. Пыж. Ю. Бодак. 

